CELEX: 62008TN0084
Language: el
Date: 2008-02-18 00:00:00
Title: Υπόθεση T-84/08: Προσφυγή της 18ης Φεβρουαρίου 2008 — Intesa Sanpaolo κατά ΓΕΕΑ — MIP Metro (COMIT)

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/23
            
         Προσφυγή της 18ης Φεβρουαρίου 2008 — Intesa Sanpaolo κατά ΓΕΕΑ — MIP Metro (COMIT)
   (Υπόθεση T-84/08)
   (2008/C 116/42)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Intesa Sanpaolo SpA (Torino, Ιταλία) (εκπρόσωποι: A. Perani και P. Pozzi, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: MIP Metro Group Intellectual Property GmbH & Co. KG (Ντίσελντορφ, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να μεταρρυθμίσει εξ ολοκλήρου την απόφαση του τετάρτου τμήματος προσφυγών του ΓΕΕΑ, υπόθεση R 138/2006-4, που εκδόθηκε στις 19 Δεκεμβρίου 2007 και κοινοποιήθηκε στις 27 Δεκεμβρίου 2007·
            
         
               —
            
            
               να επικυρώσει την απόφαση του τμήματος ανακοπών του ΓΕΕΑ της 12ης Ιανουαρίου 2006, που εκδόθηκε επί της ανακοπής αριθ. B 675 803, στο μέτρο που δέχεται την αίτηση καταχωρίσεως αριθ. 3 104 155 COMIT για τις κλάσεις 35, 36, 41 και 42·
            
         
               —
            
            
               να μεταρρυθμίσει την απόφαση του τμήματος ανακοπών της 12ης Ιανουαρίου, που εκδόθηκε επί της ανακοπής αριθ. B 675 803, στο μέτρο που δέχεται εν μέρει την ανακοπή αριθ. B 675 803, για τα προϊόντα της κλάσεως 16·
            
         
               —
            
            
               κατά συνέπεια, να απορρίψει την ανακοπή αριθ. B 675 803 στο σύνολό της και να δεχθεί την αίτηση καταχωρίσεως αριθ. 3 104 155 COMIT για όλα τα προϊόντα και υπηρεσίες των κλάσεων 16, 35, 36, 41 και 42·
            
         
               —
            
            
               να καταδικάσει το καθού στα δικαστικά έξοδα, της παρούσας διαδικασίας καθώς και της διαδικασίας ανακοπής και προσφυγής ενώπιον του ΓΕΕΑ.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «COMIT» για προϊόντα και υπηρεσίες των κλάσεων 16, 35, 36, 41 και 42 — αίτηση υπ' αριθ. 3 104 155.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: MIP Metro Group Intellectual Property GmbH & Co. KG.
   
      Αντιταχθέν δικαίωμα επί σήματος ή σημείου: Το εθνικό εικονιστικό σήμα «Comet» για προϊόντα και υπηρεσίες των κλάσεων 9, 16, 35, 36, 41 και 42.
   
      Απόφαση του τμήματος ανακοπών: Ανακοπή εν μέρει δεκτή.
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως σήματος στο σύνολό της.
   
      Λόγοι ακυρώσεως: Κατά την προσφεύγουσα δεν υπάρχει κίνδυνος συγχύσεως μεταξύ των συγκρουομένων εμπορικών σημάτων.